Joseph Faulbecker
De Joseph Faulbecker, gebuer de 6. Dezember 1826 an der Stad Lëtzebuerg, wou hien och spéider nach gewunnt huet, war Reviseur vun der Lëtzebuerger Chambre des comptes.

De Botaniker a Coleopterolog
Vun 1870 u war de Jos Faulbecker "membre agrégé" vun der Section des sciences vum Institut grand-ducal. An dem Bulletin vun 1883 ass de Faulbecker nach op der Memberslëscht vun der Sektioun; am nächste Bulletin (1886) feelt säin Numm.

Hie war "membre effectif" vun der Société de botanique. 1870 hat hien am Comité de botanique d'Charge vum Conservateur. 1874 ass hien nach op der Memberslëscht, 1875 ass hien awer et méi dobäi.

De Faulbecker huet sech nieft der Botanik och mat Kiewerleke befaasst; seng Coleopteresammlung gouf 1894 vum J.P.J. Koltz an engem historesche Réckbléck iwwer d'Geschicht vun der Zoologie zu Lëtzebuerg ernimmt.

De Beamte vun der Chambre des comptes

Wéi de Faulbecker den 13. Juli 1854 zu Lëtzebuerg (Stad) mat der Anna Antonia Dold bestuet ginn ass, war hie Beamten an der Chambre des comptes.

Den 30. Mee 1865 gouf de J. Faulbecker, dee bis elo "commis de 1re classe" war, Kontroller an der Chambre des comptes; den 2. August 1866 ass hien zum Reviseur avancéiert.

Gebuer 1826
Lëtzebuergesch Botaniker
Gestuerwen ?